rejauldu/bengali-wikipedia huggingface dataset:
লেসলি ওয়ারেন স্টট (; জন্ম: ৮ ডিসেম্বর, ১৯৪৬) ল্যাঙ্কাশায়ারের রোচডেল এলাকায় জন্মগ্রহণকারী ইংরেজ বংশোদ্ভূত সাবেক নিউজিল্যান্ডীয় আন্তর্জাতিক ক্রিকেটার, প্রশাসক, ধারাভাষ্যকার ও কোচ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৯ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন ওয়ারেন স্টট।   খেলোয়াড়ী জীবন  ১৯৬৯-৭০ মৌসুম থেকে ১৯৮৩-৮৪ মৌসুম পর্যন্ত ওয়ারেন স্টটের প্রথম-শ্রেণীর খেলোয়াড়ী জীবন চলমান ছিল। নিচেরসারির ডানহাতি ব্যাটসম্যান ও ডানহাতি মিডিয়াম-পেস বোলার ওয়ারেন স্টট নিউজিল্যান্ডীয় ঘরোয়া ক্রিকেটে অংশ নেন। মোট ১৫ মৌসুম অকল্যান্ডের সদস্যরূপে খেলেন।  সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন ওয়ারেন স্টট। ৯ জুন, ১৯৭৯ তারিখে নটিংহামে সফরকারী শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।  আন্তর্জাতিক ক্রিকেটের একমাত্র খেলাটি ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপে খেলেন। নিউজিল্যান্ডের উদ্বোধনী খেলায় শ্রীলঙ্কার মুখোমুখি হন। তিন উইকেট লাভ করে দলকে সহজ বিজয় এনে দেন। কিন্তু, প্রতিযোগিতার বাদ-বাকী খেলা থেকে তাকে বিরত রাখা হয়। এরপর কোন সিরিজে তাকে নিউজিল্যান্ড দলে রাখা হয়নি।  ক্রিকেট খেলা থেকে অবসর গ্রহণের পর ওয়ারেন স্টট ক্রিকেট প্রশাসক, ধারাভাষ্যকার ও কোচের ভূমিকায় অবতীর্ণ হয়েছেন।   তথ্যসূত্র    আরও দেখুন   হার্ব ম্যাকগির  লেন বাটারফিল্ড  ১৯৭৯ ক্রিকেট বিশ্বকাপ  নর্দার্ন ডিস্ট্রিক্টস ক্রিকেট দল  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:অকল্যান্ডের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
অ্যালভিন এলিয়ট রথ (১৯ ডিসেম্বর, ১৯৫১) যুক্তরাষ্ট্রের একজন অর্থনীতিবিদ এবং হার্ভার্ড বিশ্ববিদ্যালয়ের অর্থনীতি ও ব্যবসায় প্রশাসন বিভাগের অধ্যাপক। তিনি অর্থনীতির গেম থিওরি, বাজার ব্যবস্থাপনা ও নিরীক্ষামূলক অর্থনীতি বিষয়ে গবেষণা করেছেন। ১৯৭১ সালে কলাম্বিয়া বিশ্ববিদ্যালয় থেকে স্নাতক হন। এরপর স্ট্যানফোর্ড বিশ্ববিদ্যালয় থেকে ১৯৭৩ সালে মাস্টার্স ও ১৯৭৪ সালে পিএইচডি ডিগ্রি অর্জন করেন। পরবর্তীকালে ইলিনয় বিশ্ববিদ্যালয়ে তিনি শিক্ষক হিসেবে যোগদান করেন। সেখান থেকে পিটসবার্গ বিশ্ববিদ্যালয় এবং পরে হার্ভার্ড বিশ্ববিদ্যালয়ে যোগদান করেন তিনি।  অ্যালভিন এলিয়ট রথ যুক্তরাষ্ট্রের ন্যাশনাল ব্যুরো অব ইকোনমিক রিসার্চ (এনবিইআর) এবং অর্থমিতিক সমাজের (ইকোনোমেট্রিক সোসাইটি) সদস্য। "স্থিতিশীল বরাদ্দ ও বাজার ব্যবস্থাপনার চর্চা তত্ত্ব"-এর জন্য তিনি অধ্যাপক লয়েড শ্যাপলির সাথে যৌথভাবে ২০১২ সালে অর্থনীতিতে নোবেল পুরস্কার লাভ করেন।   তথ্যসূত্র    বহিঃসংযোগ    Alvin E. Roth at Harvard Business School  Compilation of research and press coverage at Al Roth's game theory, experimental economics, and market design page.  বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:পিটসবার্গ বিশ্ববিদ্যালয়ের শিক্ষক বিষয়শ্রেণী:২০শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:মার্কিন অর্থনীতিবিদ বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:ইলিনয় বিশ্ববিদ্যালয়ের অনুষদ বিষয়শ্রেণী:২১শ শতাব্দীর মার্কিন অ-কল্পকাহিনী লেখক
থাম্ব|একটি অত্যাধুনিক ব্রিটিশ চ্যালেঞ্জার টাইপের ট্যাংক ট্যাংক, যুদ্ধক্ষেত্রের সবথেকে শক্তিশালী একটি যুদ্ধযান। একে যুদ্ধক্ষত্রের রাজা বলা হয়। একটি ট্যাংক মূল বৈশিষ্ট্য হচ্ছে এর সমস্ত শরীর অত্যন্ত পুরু বর্ম দ্বারা আবৃত থাকে। ক্যাটারপিলার ট্র্যাক থাকায় একটি ট্যাংক দুর্গম জায়গাতেও সহজেই চলতে পারে। এর সব থেকে ভয়ংকর অস্ত্রটি হচ্ছে এর প্রচন্ড ক্ষমতাশালী কামান যা দিয়ে একটি ট্যাংক অনেক দূর পর্যন্ত গোলা ছুঁড়তে পারে বা প্রতিপক্ষের যুদ্ধাযানকে ধ্বংস করতে পারে। কামান ছাড়াও এই যুদ্ধযানে মেশিনগান, স্মোকবম্ব লঞ্চার অথবা ট্যাংক বিধ্বংসী মিসাইল থাকে। কাজের সক্ষমতাভেদে অনেক ধরনের ট্যাংক দেখতে পাওয়া যায়। যেমনঃ- হালকা, মাঝারী, ভারী বা উভচর ট্যাংক।  যুদ্ধযান হিসেবে ট্যাংকের ব্যবহার শতবর্ষ পার করে ফেলেছে। ট্যাংক শব্দটি এসেছে একটি সাংকেতিক নাম হিসেবে। মূলত যে কারখানায় ট্যাংক বানানো হচ্ছিল সেই কারখানার শ্রমিকরা এই নামে ডাকত নির্মীয়মান যন্ত্রটিকে, কারণ । এই যানকে প্রথমে ডাকা হত স্থল জাহাজ বা ক্যাটারপিলার মেশিনগান ধ্বংসকারী যান হিসেবে। পরে এই যুদ্ধযান সম্পর্কিত কমিটিতে এর উদ্দেশ্য গোপন করার জন্য যন্ত্রটিকে "ট্যাংক" নামকরণ করা হয়।  প্রথম বিশ্বযুদ্ধের আগে আগে করে ট্যাংকের ব্যবহার শুরু করে সামরিক বাহিনীগুলো। এক্ষেত্রে অগ্রগামী ভূমিকা পালন করে ফরাসী এবং ইংরেজরা। ১৯১৫ সালে ইংল্যান্ডের লিঙ্কনে অবস্থিত উইলিয়াম ফস্টার এন্ড কোং প্রথম ট্যাংকের প্রোটোটাইপ বানায় যার নাম রাখা হয়েছিল "লিটল উইলি"। এই প্রোটোটাইপ থেকে ১৯১৬ সালে বানানো হল প্রথম যুদ্ধ ট্যাংক ব্রিটিশ মার্ক ১ এবং সেই বছরের সেপ্টেম্বরে সোমের যুদ্ধে প্রথমবারের মতন ট্যাংকের ব্যবহার হল।  দ্বিতীয় বিশ্বযুদ্ধের সময় ট্যাংকের আরো পরিবর্তন আসল। সামরিক বাহিনীতে ট্যাংক ততদিনে অবিচ্ছেদ্য অংশ হিসেবে গড়ে উঠছে। দ্বিতীয় বিশ্বযুদ্ধের আগেই ট্যাংকের ওপর অনেক গবেষণা করা হয়। একই সাথে ট্যাংক ভিত্তিক যৌথ অভিযান তত্ত্ব নিয়েও যথেষ্ট পর্যালোচনা হচ্ছিল।  বিষয়শ্রেণী:যুদ্ধযান বিষয়শ্রেণী:ট্যাংক বিষয়শ্রেণী:ধরন অনুযায়ী সাঁজোয়া যুদ্ধ যান বিষয়শ্রেণী:ইংরেজ উদ্ভাবন
thumb|শিকারী ও  চম্পাবতের বাঘিনী চম্পাবতের বাঘিনী উনিশ শতকের এক কিংবদন্তি মানুষখেকো বাঘিনী। বেঙ্গল টাইগার উপপ্রজাতির এ বাঘিনী নেপাল ও ভারতের উত্তরখণ্ডে অবস্থিত কুমায়ন জেলার প্রায় ৪৩০ জন মানুষকে হত্যা করেছিল।Tiger and leopard attacks in Nepal BBC News (11July 2012) ১৯০৭ সালে জিম করবেট বাঘিনীটিকে গুলি করে মারেন।   ইতিহাস  নেপালে দুইশ'রও ওপর মানুষ হত্যার পর নেপালী সেনাবাহিনী বাঘিনীটিকে তাড়িয়ে ভারতের দিকে নিয়ে আসে। সারদা নদী পাড়ি দিয়ে সে ভারতীয় ভূখণ্ডে প্রবেশ করে এবং কুমায়ন জেলায় হত্যাকাণ্ড চালিয়ে যায়। বাঘিনীটি এতই সাহসী ছিল যে সে তার সব শিকার ধরত দিনের আলোয়, রাতের অন্ধকারে নয়।  ১৯০৭ সালে বাঘিনী চম্পাবত নগরে ১৬ বছর বয়সী এক কিশোরীকে হত্যা করে। পরদিন জিম করবেট বাঘিনীটিকে গুলি করে হত্যা করেন। ময়নাতদন্তে বের হয়, বাঘিনীর ডান পাশের উভয় শ্বদন্ত (উপরের ও নিচের) ভাঙা। উপরের শ্বদন্ত অর্ধেক ভাঙা আর নিচেরটি একেবারে গোড়া থেকে ভাঙা। করবেটের মতে, এ শারিরীক অক্ষমতার কারণেই বাঘিনীটি তার স্বাভাবিক শিকার ধরতে পারত না। মানুষ খুন করতে বাধ্য হত।  চম্পাবত শহরে একটি সিমেন্টের নির্দেশকের সাহায্যে যে জায়গাটিতে বাঘিনীকে হত্যা করা হয়েছিল তা চিহ্নিত করা হয়েছে। প্রকৃতপক্ষে যে জায়গাটিতে করবেট বাঘিনীটি মেরেছিলেন তা ঐ সিমেন্টের নির্দেশক থেকে প্রায় এক কিলোমিটার দূরে অবস্থিত। বাঘিনী ও তার মৃত্যুর ঘটনা করবেট তার কুমায়ুনের মানুষখেকো (Man-Eaters of Kumaon, 1944) গ্রন্থে বর্ণনা করেছেন।   তথ্যসূত্র    গ্রন্থপঞ্জি           বিষয়শ্রেণী:মানুষখেকো বিষয়শ্রেণী:উত্তরাখণ্ডের ইতিহাস বিষয়শ্রেণী:বিশ্বরেকর্ডধারী
টংজিন বড় মসজিদ () চীনের নিংশিয়া হুই স্বায়ত্তশাসিত অঞ্চলের উজংয়ের টুংজিন শহরে অবস্থিত একটি মসজিদ। মসজিদটি নিংশিয়ার প্রাচীনতম এবং বৃহত্তম মসজিদ।   ইতিহাস  ইউয়ান রাজবংশের শাসনকালের সম্ভবত চৌদ্দ শতকে মসজিদটি নির্মাণ করা হয়েছে।  মসজিদটি পূর্বে একটি মঙ্গোলিয় বৌদ্ধ মন্দির ছিল। ১৩৬৮ সালে ইউয়ান রাজবংশের পতনের পরে মন্দিরটি পরিত্যক্ত হয়ে যায়। মিং রাজবংশের শুরুর দিকে এটি মসজিদ হিসেবে পুনর্নির্মাণ করা হয়।  ষোড়শ শতাব্দীতে, ১৭৯১ সালে এবং ১৯০৭ সালে মসজিদটির বড় ধরনের সংস্কার করা হয়। ১৯৩৬ সালে মসজিদটি আরও সম্প্রসারণ করা হয়। ১৯৩৬ সালে চীন শ্রমিক ও কৃষক লাল সৈন্যবাহিনী নিংজিয়ার মুক্ত অঞ্চলগুলির পশ্চিমের দিকে অভিযানে গেলে তারা এই মসজিদে স্থানীয় লোকজনের সাথে বৈঠক করে। তারা শানগানিংয়ে ইউহাই প্রদেশিক জাতীয় সরকার গঠন করে। ১৯৮৩ সালে রাজ্য পরিষদ কর্তৃক মসজিদটিকে জাতীয় প্রধান সাংস্কৃতিক ধ্বংসাবশেষ সংরক্ষিত স্থানের মর্যাদা দেয়। বর্তমানে মসজিদটি ইহেহানী সম্প্রদায়ের অন্তর্ভুক্ত।   যিঞ্চুয়ান রেল স্টেশন থেকে বাসেযোগে মসজিদটিতে যাওয়া যায়।   স্থাপত্য  মসজিদটি হান শৈলীতে নির্মাণ করা এবং ইসলামী শৈলীতে শোভিত করা হয়েছে। , যা হান এবং হুই সংস্কৃতির সংমিশ্রণ প্রদর্শন করে। মসজিদটি হান এবং হুই সংস্কৃতির সংমিশ্রণে নির্মাণ করা হয়েছে। সাতটি মিটার উচ্চতা বিশিষ্ট একটি নীল সবুজ মাচার উপর মসজিদের পুরা ভবনটি নির্মাণ করা হয়েছে। ইট খোদাই করো সজ্জিত কাঠের কাজ দিয়ে সামনের দরজা তৈরি করা হয়েছে। মসজিদের মূল ভবনে প্রধান নামাজঘর এবং দুটি সংযোগকারী ঘরের সমন্বয়ে মোট ১০০০ জন মুসল্লি একসাথে নামাজ পড়তে পারে। মসজিদের পেছনে একটি কবরস্থান রয়েছে যেখানে দুইজন সূফী সাধক (বা শায়খ) এর মাজার রয়েছে।   আরও দেখুন    চীনে ইসলাম   চীনের মসজিদের তালিকা   তথ্যসূত্র   বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:চীনের মসজিদ
কোলা () একধরনের বুদবুদায়িত পানীয়, যাতে ক্যারামেল খাদ্যরঙ ও ক্যাফেইন থাকে। জন পেম্বার্টন এটি আবিষ্কার করেন।http://www.cocaine.org/cocawine.htm কোলা আধুনিককালে বেশ জনপ্রিয় একটি কোমল পানীয় হিসেবে মর্যাদা পেয়েছে। কয়েকটি জনপ্রিয় কোলা হচ্ছে কোকা-কোলা (কোক), পেপসি, আরসি কোলা ইত্যাদি। thumb|250px|right|ইন্দোনেশিয়ায় কোকাকোলার বোতলের আকৃতি   ব্র্যান্ড  বিশ্বব্যাপী প্রচলিত জনপ্রিয় কোলা হচ্ছে কোকা-কোলা ও পেপসি। এছাড়াও কিছু কিছু বিখ্যাত কোলা বিভিন্ন জায়গাতে প্রচলিত আছে, যা স্থানীয় ভাবে অনেক জনপ্রিয়।   এশিয়া অঞ্চল   মক্কা কোলা: মধ্যপ্রাচ্য সহ দক্ষিণ আফ্রিকা ও ইউরোপের কিছু অংশে পাওয়া যায়।  আরসি কোলা: ফিলিপাইন, ইসরাইল ও বাংলাদেশে পাওয়া যায়। ১৯৯৫ সাল থেকে ইসরাইলে ইহা পাওয়া যায়।   চম্পা কোলা: ভারতে ১৯৯১ সালের আগে জনপ্রিয় কোলা ছিল।   জম জম কোলা: ইরান সহ আরব বিশ্বে জনপ্রিয়।  পার্সি কোলা: ইরানে জনপ্রিয়।  রেড বুল কোলা: থাইল্যান্ডে জনপ্রিয়।  টপসিয়া কোলা: ইরানের আরেকটি জনপ্রিয় কোলা।  কোলা টার্কা: তুরস্কের জনপ্রিয় কোলা।   ওশেনিয়া   কিউই কোলা: নিউজিল্যান্ডের জনপ্রিয় কোলা।   তথ্যসূত্র    বহিঃসংযোগ    Cola and Mentos mints trick  OpenCola recipe (originally published by Cory Doctorow)  Straight Dope article about caffeine levels on soft drinks   বিষয়শ্রেণী:কোমল পানীয় বিষয়শ্রেণী:১৯শ শতাব্দীর উদ্ভাবন বিষয়শ্রেণী:মার্কিন উদ্ভাবন
১৯৮৯ নিউক্যাসল ভূমিকম্প  নিউক্যাসল, নিউ সাউথ ওয়েল্স এ ডিসেম্বরের ২৪ তারিখ বৃহস্পতিবার  ঘটেছে। এই আঘাতটি রিখটার স্কেলে ৫.৬ মাত্রার ভূমিকম্প হিসেবে পরিমাপ করে এবং অস্ট্রেলিয়ার সবচেয়ে গুরুতর প্রাকৃতিক বিপর্যয়ের মধ্যে একটি হিসেবে চিহ্নিত করে, যাতে ১৩ জন মানুষ মারা যায় এবং ১৬০ এরও বেশি লোক আহত হন। ক্ষতির বিলটি  ৪ বিলিয়ন (যার মধ্যে একটি বিস্ফোরক ক্ষতি প্রায় ১ বিলিয়ন ডলার) অনুমান করা হয়েছে।   পরিসংখ্যান   মৃত্যু  ': মোট ১৩ জন, এতে রয়েছে;  নিউক্যাসল ওয়ার্কার্স ক্লাবে মারা যান ৯ জন ব্যক্তি  ৩ জন মানুষ যারা বউমন্ট স্ট্রিট,হ্যামিলটনে মারা যান  ভূমিকম্প দ্বারা প্রভাবিত শক থেকে ১ জন মারা যান   আহত  ': ১৬০ জনকে হাসপাতালে ভর্তি করা হয়েছে।   ক্ষতিগ্রস্ত ভবন  ': ৫০,০০০ ভবন ক্ষতিগ্রস্ত হয়েছে; এর মধ্যে ৮০ শতাংশ বাড়িঘর ছিল।   ধ্বংসাবশেষ : ১০০ টির বেশি বাড়িঘর, নিউক্যাসল ওয়ার্কার্স ক্লাব, দ্য সেঞ্চুরি থিয়েটার এবং কিংয়ের হল সহ ৩০০ টি ভবন ধ্বংস করা হয়েছে।   মানব প্রভাব : ৩০০,০০০ মানুষ ক্ষতিগ্রস্ত হয়েছে এবং ১,০০০ জন গৃহহীন হয়েছে।   'খরচ' ': ভূমিকম্পের মোট আর্থিক খরচ আনুমানিক প্রায় 4 বিলিয়ন ডলার।   অনুভূত এলাকা  ': আনুমানিক  উপকেন্দ্রের চারপাশে   'প্রশস্ততা' ': ৫.৬ ML; ৫.৪ ; VIII MMI   'উপকেন্দ্র' : বুলারু   আফটারশক্  ': একটি আফটারশক (রিখটার স্কেলে এম ২.১) ১৯৮৯ সালের ২৯ ডিসেম্বর রেকর্ড করা হয়েছিল।   তথ্যসূত্র  বহিঃসংযোগ   Geoscience Australia: CCIP Project – Newcastle (Earthquake Risk in Newcastle and Lake Macquarie)  বিষয়শ্রেণী:১৯৮৯-এ ভূমিকম্প বিষয়শ্রেণী:অস্ট্রেলিয়াতে ভূমিকম্প
ক্রিস ওয়ার্ডলো (জন্ম ৩ মার্চ ১৯৫০) একজন অস্ট্রেলীয় দূরপাল্লার দৌড়বিদ। তিনি ১৯৭৬ সালের গ্রীষ্মকালীন অলিম্পিক এবং ১৯৮০ সালের গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ ম্যারাথন দৌড়বিদ বিষয়শ্রেণী:অস্ট্রেলীয় পুরুষ দূরপাল্লার দৌড়বিদ বিষয়শ্রেণী:১৯৮০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৭৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:নিউ সাউথ ওয়েলসের পুরুষ ক্রীড়াবিদ
ইন্ডিয়ানা ইয়ুথ গ্রুপ (আইওয়াইজি) হল ইন্ডিয়ানাপলিস, ইন্ডিয়ানা-তে অবস্থিত একটি অ্যাডভোকেসি এবং সহায়তা গোষ্ঠী। ক্রিস্টোফার টি. গঞ্জালেজ কর্তৃক প্রতিষ্ঠিত, সাম্প্রতিক বছরগুলিতে এই সংস্থার ক্লায়েন্টের সংখ্যা ক্রমবর্ধমান, যার মধ্যে (এলজিবিটিকিউ+) যুবক এবং তাদের পিতামাতারাও রয়েছেন।    ইতিহাস  ইন্ডিয়ানা ইয়ুথ গ্রুপটি ১৯৮৯ সালে ক্রিস গঞ্জালেজ এবং তার সঙ্গী জেফ ওয়ার্নার দ্বারা প্রতিষ্ঠিত হয়েছিল। ক্রিস গঞ্জালেজ ইন্ডিয়ানাপলিসের গে এবং লেসবিয়ান সুইচবোর্ডে একজন কাউন্সেলর হিসেবে কাজ করতেন।  তিনি এবং তার সঙ্গী দেখতে পেলেন যে ইন্ডিয়ানার সমকামী যুবকদের প্রায়শই নির্দেশনা এবং বেড়ে ওঠার জন্য একটি নিরাপদ স্থানের প্রয়োজন হয়। ডেমিয়েন সেন্টারে সভা শুরু হত এবং অবশেষে শিক্ষামূলক ও সামাজিক সমাবেশ অন্তর্ভুক্ত হত। ১৯৯১ সালে, তারা গৃহহীন যুবকদের সহায়তা প্রদান শুরু করে। সংস্থাটি ২০০৫ সালে ইন্ডিয়ানার প্রথম লিঙ্গ ও যৌনতা জোট নেটওয়ার্ক তৈরি করে এবং ২০০৬ সালের দিকে ইন্ডিয়ানা বিশ্ববিদ্যালয়-পারডিউ বিশ্ববিদ্যালয় ইন্ডিয়ানাপোলিসের সাথে যোগাযোগ করে। ২০০৭ সালে, আইওয়াইজি আনুষ্ঠানিকভাবে ইন্ডিয়ানাপোলিস ইয়ুথ গ্রুপের পরিবর্তে ইন্ডিয়ানা ইয়ুথ গ্রুপের খেতাব গ্রহণ করে এবং একটি রাষ্ট্রীয় লাইসেন্স প্লেটের জন্য আবেদন করে। রাজ্যের সাথে আইনি লড়াইয়ের পর তারা ২০১৩ সালে লাইসেন্স প্লেটটি পায়। ২০১৭ সালে আইওয়াইজি নর্থ মেরিডিয়ান স্ট্রিটের একটি স্থানে স্থানান্তরিত হয়। "Indiana Youth Group". indyencyclopedia.org. July 5, 2021. Retrieved June 6, 2024.  তারা ইন্ডিয়ানায় এলজিবিটিকিউ+ যুবকদের সহায়তা করার লক্ষ্যে প্রোগ্রাম অফার করে, যার মধ্যে রয়েছে কেস ম্যানেজমেন্ট, আবাসন, পোশাক সরবরাহ, খাদ্য প্যান্ট্রি, কাউন্সেলিং পরিষেবা এবং সামাজিক কার্যকলাপ। তাদের কাউন্সেলিং পরিষেবাগুলি কোল্টস ফাউন্ডেশন দ্বারা অর্থায়ন করা হয়।   ২০২০ সালে, তারা ইন্ডিয়ানায় গৃহহীন যুবকদের জন্য প্রজেক্ট প্রিজম তৈরি করে। "Indiana Youth Group celebrates 35 years of service to LGBTQ+ youth". wthr.com. June 14, 2022. Retrieved June 12, 2024. ২০২১ সালে, আইওয়াইজি তরুণদের জন্য একটি থ্যাঙ্কসগিভিং খাবারের আয়োজন করেছিল।  ২০২২ সালে, তারা "কুইয়ার ক্যাম্প" নামে একটি যুব শিবির তৈরি করে।   তারা ইন্ডিয়ানার ক্রফোর্ডসভিলেও পরিষেবা প্রদান করে।    পুরস্কার    লামদা লিগ্যাল লিডারশিপ অ্যাওয়ার্ড (২০০৪)  গৃহহীনতা হস্তক্ষেপ ও প্রতিরোধের জন্য জোট (সিএইচআইপি) উইলিয়াম এ. ক্রফোর্ড পাবলিক সার্ভিসেস অ্যাওয়ার্ড (২০১৯)  ইন্ডিয়ানাপলিস আরবান লীগ ওয়ার্ল্ড এইডস ডে ইয়ুথ সার্ভিসেস চ্যাম্পিয়ন অ্যাওয়ার্ড (২০১৯)    তথ্যসূত্র   বিষয়শ্রেণী:ইন্ডিয়ানাপলিস ভিত্তিক অ-লাভজনক প্রতিষ্ঠান
আজার ইবনে নাহুর ইবনে সারুহ ইবনে রাউ ইবনে ফালাখ  ইবনে হুদ  ()  ছিলেন একজন মেসোপটেমীয় মূর্তি-ভাস্কর এবং কুরআন অনুসারে ইব্রাহিমের আইনগত অভিভাবক। অনেক সুন্নি এবং শিয়া পণ্ডিত আযর ইব্রাহিমের পিতা নাকি চাচা ছিলেন তা নিয়ে তর্ক করেন। তিনি শেমের মাধ্যমে নূহের বংশধর ছিলেন।রুহ আল-মা'আনী, ৭/১৯৪,৯৫।তাফসীর ইবনে কাসীর, খন্ড. ২, পৃ. ১০০।আল-দুর আল-মান্থুর, খণ্ড। ৩, পৃ. ৪৩.   ইসলামী আখ্যান  আজার ছিলেন মেসোপটেমিয়ার ক্যালডীয়দের উরে একজন মূর্তিপূজক এবং সুপরিচিত মূর্তি-ভাস্কর। ইব্রাহিমের মূর্তিপূজার বিরোধিতা সত্ত্বেও, আজার তার ছেলে ইব্রাহিমকে বাজারে তার তৈরি মূর্তিগুলি বিক্রি করতে পাঠাতেন। শহরে অনুষ্ঠিত অনেক উৎসবের মধ্যে একটিতে, লোকেরা তাদের মন্দিরে জড়ো হত এবং তাদের মূর্তির সামনে খাদ্য উৎসর্গ করত। উরের সবচেয়ে বিশিষ্ট মন্দির হল গ্রেট জিগুরাত, যা আজ দেখা যায়। ইব্রাহিম তাদের এবং আজারকে জিজ্ঞাসা করতেন, "এই মূর্তিগুলো কী, যাদের প্রতি তোমরা এত ভক্ত?" লোকেরা উত্তর দিত, "আমরা আমাদের পূর্বপুরুষদের এগুলোর পূজা করতে দেখেছি।" ইব্রাহিম বললেন, "নিশ্চয়ই, তোমরা এবং তোমাদের পূর্বপুরুষরা স্পষ্ট পথভ্রষ্ট।" লোকেরা উত্তর দিত, "তুমি কি আমাদের কাছে সত্য নিয়ে এসেছো, নাকি এটা একটা রসিকতা?" ইব্রাহিম বললেন, "প্রকৃতপক্ষে, তোমাদের প্রতিপালক হলেন আসমান ও যমীনের প্রতিপালক, যিনি তাদের [উভয়কেই] সৃষ্টি করেছেন। এবং আমি এর সাক্ষ্য দিচ্ছি।" আজার এবং জনগণ ইব্রাহিমের একত্ববাদের এই আহ্বান প্রত্যাখ্যান করবে এবং মূর্তি পূজা চালিয়ে যাবে।  এক বিশাল আগুনে জীবন্ত পুড়ে বেঁচে যাওয়ার পর, ইব্রাহিম আবার আযরের কাছে যেতেন এবং তাকে ইসলামের দিকে ডাকতেন, বলতেন, "হে আমার প্রিয় পিতা! তুমি কেন এমন কিছুর উপাসনা করো যা শুনতে, দেখতে এবং তোমার কোন উপকার করতে পারে না? হে আমার প্রিয় পিতা! আমি অবশ্যই এমন কিছু জ্ঞান পেয়েছি যা তুমি পাওনি, তাই আমার অনুসরণ করো, আমি তোমাকে সরল পথে পরিচালিত করব! হে আমার প্রিয় পিতা! শয়তানের উপাসনা করো না। নিশ্চয়ই শয়তান সর্বদা পরম করুণাময়ের বিরুদ্ধে বিদ্রোহী। হে আমার প্রিয় পিতা! আমি সত্যিই ভয় পাই যে তুমি পরম করুণাময়ের আযাবে আক্রান্ত হবে এবং [জাহান্নামে] শয়তানের সঙ্গী হয়ে যাবে।" ইব্রাহিম অবাক হয়ে গেলে, আজার কেবল বার্তা প্রত্যাখ্যান করেই নয়, বরং ইব্রাহিমকে পাথর মেরে হত্যা করার হুমকি দিয়ে এবং তাকে অস্বীকার করে বলত, "হে ইব্রাহিম, আমার মূর্তিগুলিকে প্রত্যাখ্যান করার সাহস তোমার কীভাবে হল! যদি তুমি বিরত না হও, তাহলে আমি অবশ্যই তোমাকে পাথর মেরে হত্যা করব। তাই আমার কাছ থেকে চিরতরে দূরে থাকো!" ইব্রাহিম বললেন, "তোমার উপর শান্তি বর্ষিত হোক! আমি আমার প্রভুর কাছে তোমার ক্ষমা প্রার্থনা করব। তিনি সত্যিই আমার প্রতি পরম করুণাময়। আমি যখন তোমাদের সকলের থেকে এবং আল্লাহ ব্যতীত তোমরা যাদের ডাকো তাদের থেকে নিজেকে দূরে রাখছি, তখন আমি আমার প্রভুকে ডাকতে থাকব, এই বিশ্বাসে যে আমি আমার প্রভুকে ডাকতে কখনও নিরাশ হব না।" ইব্রাহিম পুরো অঞ্চল ছেড়ে আশ-শামে হিজরত করতে চলে যান, আর কখনও তার বাবা আজারকে দেখতে পাননি। তা সত্ত্বেও, আশ-শামে হিজরতের পরেও এবং তার পুত্র ইসমাইল ও ইসহাকের জন্মের পরেও ইব্রাহিম আজারের জন্য ক্ষমা প্রার্থনা করতে থাকেন, কেবল তখনই তিনি থামেন যখন তিনি বুঝতে পারেন যে আজার একজন মূর্তিপূজক হিসেবে মারা গেছেন।    বিচারের দিন  সহীহ আল বুখারীতে আবু হুরাইরাহ (রাঃ) থেকে বর্ণিত একটি বর্ণনা অনুসারে;   টীকা    তথ্যসূত্র  বিষয়শ্রেণী:মূর্তিপূজা বিষয়শ্রেণী:ইব্রাহিম
ঈশা খান চৌধুরী (জন্ম ২২ মে ১৯৭১) পশ্চিমবঙ্গ রাজ্যের একজন ভারতীয় রাজনীতিবিদ এবং মালদহ দক্ষিণ কেন্দ্রের প্রতিনিধিত্বকারী সংসদ সদস্য, লোকসভার সদস্য। তিনি ভারতীয় জাতীয় কংগ্রেস দলের প্রার্থী হিসাবে পশ্চিমবঙ্গ বিধানসভার সুজাপুর আসনের প্রতিনিধিত্ব করেছিলেন। তিনি একটি রাজনৈতিক পরিবার থেকে এসেছেন যার বাবা এবং চাচা কেন্দ্রীয় সরকারের প্রাক্তন ক্যাবিনেট মন্ত্রী ছিলেন। ২০২৪ সালের ভারতের সাধারণ নির্বাচনে পশ্চিমবঙ্গের মালদহ দক্ষিণ লোকসভা কেন্দ্র থেকে নির্বাচিত হয়েছেন। ভারতীয় জাতীয় কংগ্রেসর একনজন সংসদ সদস্য এবং পশ্চিমবঙ্গের বাঙালী মুসলমান সংসদ সদস্য।   ব্যক্তিগত জীবন  খান চৌধুরী তার জীবনের প্রথম বছর কানাডায় কাটিয়েছেন। তার বাঙালি মুসলমান পিতা আবু হাসেম খান চৌধুরী। তার দুই চাচা, এবিএ গনি খান চৌধুরী এবং আবু নাসার খান চৌধুরী। তার চাচাতো ভাই মৌসম নূর (গনি খান চৌধুরীর বোনের মেয়ে) একজন ভারতীয় সংসদ সদস্য। আবু নাসার ছাড়া এরা সকলেই ভারতীয় জাতীয় কংগ্রেসের সদস্য যারা তৃণমূল কংগ্রেসে দলত্যাগ করেছেন। খান চৌধুরী ভাই কেন্দ্রীয় সরকারের প্রাক্তন ক্যাবিনেট মন্ত্রী।    রাজনৈতিক পেশা  ২০১১ সালের পশ্চিমবঙ্গ বিধানসভা নির্বাচনে, খান চৌধুরী ভারতীয় জাতীয় কংগ্রেস দলের প্রার্থী হিসাবে বৈষ্ণবনগর আসন থেকে বিজয়ী হন।  নির্বাচনে, তিনি ভারতের কমিউনিস্ট পার্টি (মার্কসবাদী) কর্তৃক প্রার্থিত একজন হিন্দু প্রার্থীকে পরাজিত করেন। ২০১৬ সালের পশ্চিমবঙ্গ বিধানসভা নির্বাচনে, তিনি সুজাপুর কেন্দ্র থেকে প্রতিদ্বন্দ্বিতা করেছিলেন। তিনি বলেন, দলের হাইকমান্ডের নির্দেশে তিনি এই সিদ্ধান্ত নিয়েছেন।  তিনি তার নিজের চাচা আবু নাসারের বিরুদ্ধে প্রতিদ্বন্দ্বিতা করেছিলেন যিনি তৃণমূল কংগ্রেস দলে পাল্টেছিলেন। তার নির্বাচনী প্রচারের সময় তিনি বলেছিলেন যে তার চাচা নাগরিকদের সুবিধার জন্য কাজ করেননি এবং তাই দাবি করেছিলেন যে তারা কংগ্রেস দলকে সমর্থন করছেন।  নির্বাচনে তিনি চাচার ৫০ হাজার ভোটের তুলনায় ৯৭ হাজার ভোট পেয়ে চাচাকে পরাজিত করেন।    তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:২১শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:১৯৭১-এ জন্ম বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতে মুসলিম রাজনীতি বিষয়শ্রেণী:মালদহ জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:অষ্টাদশ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য
মির বাচা কোট জেলা আফগানিস্তানের কাবুল প্রদেশের কেন্দ্রীয় অঞ্চলে অবস্থিত একটি অন্যতম জেলা। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৫,০০০ জন এর মত। এখানকার জনসংখ্যার অধিকাংশ মানুষই পশতুন সম্প্রদায়ের এবং বাকি তাজিক সম্প্রদায়ের লোক বসবাস করে থাকে।  ভৌগোলিক অবস্থান অনুযায়ী জেলাটির পশ্চিমে মির বাচা কোট জেলা এর সীমানার সাথে শাকদারা জেলা, উত্তরে গুলদারা জেলা ও কালাকান জেলা এবং পূর্বে দিহ সাবজ জেলা এর সীমানা ঘিরে রেখেছে।  তথ্যসূত্র  বহিঃসংযোগ  Mir Bacha Kot district Map (Source: AIMS)  বিষয়শ্রেণী:কাবুল প্রদেশের জেলা
Chemical compound  অ্যালুমিনিয়াম হাইড্রোক্সাইড অক্সাইড বা অ্যালুমিনিয়াম অক্সিহাইড্রোক্সাইড, AlO(OH) দুটি সুসংজ্ঞায়িত স্ফটিক পর্যায়, যা খনিজ বোহেমাইট এবং ডায়াস্পোর নামেও পরিচিত পদার্থের মধ্যেও পাওয়া যায়। খনিজগুলি অ্যালুমিনিয়ামের আকরিক, বক্সাইটের গুরুত্বপূর্ণ উপাদান।    সম্পর্কিত যৌগ এবং খনিজগুলির তালিকা  অ্যালুমিনিয়াম অক্সাইড, অক্সাইড হাইড্রোক্সাইড এবং হাইড্রক্সাইডগুলিকে সংক্ষিপ্তভাবে নিম্নরূপে বলা যেতে পারে:   অ্যালুমিনিয়াম অক্সাইড  কোরান্ডাম (Al2O3)  অ্যালুমিনিয়াম অক্সাইড হাইড্রোক্সাইড  ডায়াস্পোর (α-AlO(OH))  বোমাইট বা বোহমাইট (γ-AlO(OH))  আকডালাইট (5Al2O3·H2O) (একসময় 4Al2O3·H2O কে আকডালাইট বলা হতো, বর্তমানে টোহডাইট বলা হয়)  অ্যালুমিনিয়াম হাইড্রোক্সাইড  গিবসাইট (অধিকাংশ γ-Al(OH) 3 কে বলা হয়, কিন্তু কখনও কখনও α-Al(OH)3 কেN.N. Greenwood and A. Earnshaw, "Chemistry of Elements", 2nd edition, Butterworth and Heinemann, 1997. এবং কখনও কখনও হাইড্রারগিলাইট বলা হয়)  বায়েরাইট (প্রায়শই α-Al(OH) 3 কে কিন্তু কখনও কখনও β-Al(OH) 3 কেও বলা হয়)  ডয়লাইট  নর্ডস্ট্রেন্ডাইট   তথ্যসূত্র   বিষয়শ্রেণী:অ্যালুমিনিয়াম যৌগ বিষয়শ্রেণী:হাইড্রোক্সাইড বিষয়শ্রেণী:অক্সাইড
ব্যবহারবিধি  This box can be used as a module in the . Section number  can be between 1 and 9.   উদাহরণ   Example values are taken from various chemicals to provide a complete overview. Value "-" here stands for 'no example value' found. Usually those values are left empty, and no row is shown (or a default value).  {{Chembox | Name = Example values | Section8 = {{Chembox Structure | CrystalStruct = Face-centered cubic, [[Pearson symbol|cF1924]] | SpaceGroup = Fm{{overline|3}}m, No. 225 | PointGroup = - | LattConst_a = 1.4154 nm | LattConst_b = - | LattConst_c = - | LattConst_alpha = 40.4 | LattConst_beta = | LattConst_gamma = | LattConst_ref =<ref>Some source</ref> | LattConst_Comment = Some comment, any text | UnitCellFormulas = 6 formula per cell | UnitCellVolume = (Unit Cell Volume) | Coordination = [[octahedral]] at Fe | MolShape = Linear | OrbitalHybridisation = - | Dipole = 2.98 D   }} }}   অনুসরণ বিষয়শ্রেণী     টেমপ্লেট উপাত্ত   আরও দেখুন
জ্যামাইকা ফুটবল ফেডারেশন (; এছাড়াও সংক্ষেপে জেএফএফ নামে পরিচিত) হচ্ছে জ্যামাইকার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১০ সালে প্রতিষ্ঠিত হয়েছে। এটি প্রতিষ্ঠার ৫২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৩ বছর পর ১৯৬৩ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর জ্যামাইকার রাজধানী কিংস্টনে অবস্থিত।  এই সংস্থাটি জ্যামাইকার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে জাতীয় প্রিমিয়ার লীগ, কেএসএএফএ সুপার লীগ এবং জেএফএফ চ্যাম্পিয়নস কাপের মতো প্রতিযোগিতার সকল কার্যক্রম পরিচালনা করে। বর্তমানে জ্যামাইকা ফুটবল ফেডারেশনের সভাপতির দায়িত্ব পালন করছেন মাইকেল রিকেটস এবং সাধারণ সম্পাদকের দায়িত্ব পালন করছেন ডাল্টন উইন্ট।  কর্মকর্তা   অবস্থান  নাম সভাপতি  মাইকেল রিকেটস সহ-সভাপতি  রেমন্ড অ্যান্ডারসন ব্রুস গেনর পিটার রিড সাধারণ সম্পাদক  ডাল্টন উইন্ট কোষাধ্যক্ষ  গারফিল্ড সিনক্লেয়ার গণমাধ্যম এবং যোগাযোগ পরিচালক  জেনিস রোজ ব্রাউন প্রযুক্তিগত পরিচালক  ওয়েন্ডেল ডাউনসওয়েল ফুটসাল সমন্বয়কারী  ওয়েন শ জাতীয় দলের কোচ (পুরুষ)  থেওডোর উইটমোর জাতীয় দলের কোচ (নারী)  হিউ মেঞ্জিস রেফারি সমন্বয়কারী  ভিক্টর স্টুয়ার্ট  তথ্যসূত্র  বহিঃসংযোগ     ফিফা-এ জ্যামাইকা ফুটবল ফেডারেশন    কনকাকাফ-এ জ্যামাইকা ফুটবল ফেডারেশন    বিষয়শ্রেণী:জ্যামাইকা ফুটবল ফেডারেশন বিষয়শ্রেণী:১৯১০-এ জ্যামাইকা-এ প্রতিষ্ঠিত বিষয়শ্রেণী:১৯১০-এ প্রতিষ্ঠিত ক্রীড়া সংস্থা বিষয়শ্রেণী:জ্যামাইকার ক্রীড়া নিয়ন্ত্রণ সংস্থা বিষয়শ্রেণী:জ্যামাইকার ফুটবল পরিচালনা পরিষদ বিষয়শ্রেণী:কনকাকাফের সদস্য বিষয়শ্রেণী:জ্যামাইকায় ফুটবল